[อ.จอมบึง ราดรี]

จอมบึง คือ อำเภอที่ต้องขับรถผ่านอยู่ตลอด ก็หาลองร้านนู้นนี้ไปเรื่อยค่ะ ร้านเจ๊รีย์ก็ขับรถผ่านอยู่ตลอดแต่ไม่เคยลอง 

ร้านขายก๋วยเตี๋ยวเรือและอาหารตามสั่ง จอดรถได้ริมถนนหน้าร้านค่ะ

ลอง

๏ กะเพรารวมมิตร + ไข่ดาว (40฿) -- ผัดกะเพรารสชาติอร่อยใช้ได้เลยค่ะ ชอบอะ ร้านแถบ ตจว. ส่วนใหญ่จะผัดกะเพราแบบใส่แค่เนื้อสัตว์ ใบกะเพรา และพริก ร้านนี้ก็เช่นกัน ไม่มีผักอื่นมาเกะกะกวนใจ รสจะออกเค็มนำนิดๆ มีหวานมาตัดหน่อยๆ เผ็ดกำลังดี ไข่ดาวก็ทอดมากำลังดีค่ะ ข้าวนุ่มใช้ได้


๏ ต้มแซบเนื้อ (40฿) -- ก็ปรุงรสสไตล์เนื้อต้มบ้านสิงห์นะคะ คือเป็นต้มแซบน้ำใส ใส่สมุนไพรพวกตะไคร้ ใบกะเพรา ร้านนี้ไม่มีเครื่องในค่ะ มีเนื้อเปื่อยกับเอ็น เนื้อนุ่มอร่อย เอ็นก็เปื่อยนุ่ม น้ำซุปรสเปรี้ยวนำ เผ็ดนิดๆ แต่ยังไม่จัดจ้านเท่าร้านอื่นๆ ในราดรีที่เคยลองค่ะ รวมๆ ก็อร่อยดีค่ะ


๏ น้ำเปล่า (10฿)


ร้านนี้โอเคเลยค่ะ ร้านสะอาด เปิดทุกวัน รสชาติใช้ได้